“นวัตกรรมแบตเตอรี่” ตอบโจทย์พลังงานหมุนเวียน
บนเส้นทางที่มุ่งสู่ “สังคมคาร์บอนต่ำ” เมื่อทั้งโลกเริ่มหันมาผลิตไฟฟ้าโดยใช้พลังงานหมุนเวียนแทนการใช้เชื้อเพลิงฟอสซิล เพื่อลดการปล่อยก๊าซคาร์บอนไดออกไซด์  เทคโนโลยีระบบกักเก็บพลังงานในรูปแบบของ “แบตเตอรี่” สร้างเสถียรภาพ การบริหารจัดการไฟฟ้าดีขึ้น ลดความผันผวนในกระบวนการผลิตไฟฟ้าจากพลังงานหมุนเวียนที่เปลี่ยนแปลงไปตามสภาพแวดล้อมและภูมิอากาศ
ที่โรงงานใหม่ของ “บริษัท โกลบอล เพาเวอร์ ซินเนอร์ยี่ จำกัด (มหาชน)” หรือ GPSC เป็นโรงงานผลิตหน่วยกักเก็บพลังงาน ด้วยเทคโนโลยี SemiSolid แห่งแรก
21 ต.ค. 2564

ที่โรงงานใหม่ของ “บริษัท โกลบอล เพาเวอร์ ซินเนอร์ยี่ จำกัด (มหาชน)” หรือ GPSC เป็นโรงงานผลิตหน่วยกักเก็บพลังงาน ด้วยเทคโนโลยี SemiSolid แห่งแรก ในภูมิภาคเอเชียตะวันออกเฉียงใต้ จุดเด่นของ “แบตเตอรี่” เทคโนโลยี SemiSolid  คือ มีความปลอดภัย สามารถใช้งานได้ยาวนาน รองรับแอปพลิเคชันที่หลากหลาย เป็นมิตรต่อสิ่งแวดล้อม
แบ่งการผลิตแบตเตอรี่และระบบกักเก็บพลังงานออกเป็น 3 กลุ่ม ได้แก่


โดยที่ผ่านมา หน่วยกักเก็บพลังงานหรือแบตเตอรี่ ได้ถูกนำไปใช้ในโครงการต้นแบบร่วมกับการผลิตพลังงานจากพลังงานแสงอาทิตย์ อาทิ

โครงการเมืองอัจฉริยะ ให้กับสถาบันวิทยสิริเมธี (VISTEC) ภายใต้พื้นที่กว่า 3,500 ไร่ ตั้งอยู่ที่ อ.วังจันทร์ จ.ระยองมีความสำคัญต่อการขับเคลื่อนโครงการเขตนวัตกรรมระเบียงเศรษฐกิจพิเศษภาคตะวันออก หรือ “EECi” เป็นการนำไฟฟ้ามาใช้จ่ายในแต่ละอาคารของ VISTEC นับเป็นการใช้พลังงานสะอาดอย่างมีประสิทธิภาพ นอกจากจะสร้างความมั่นคงทางพลังงานแล้ว ยังสร้างความยั่งยืน ด้านสิ่งแวดล้อม ด้านเศรษฐกิจ และด้านชุมชนอีกด้วย

โครงการบริหารจัดการด้านพลังงานโดยการติดตั้งโซลาร์บนหลังคาและโซลาร์ลอยน้ำ ให้กับมหาวิทยาลัยเทคโนโลยีสุรนารี จังหวัดนครราชสีมา เป็นมหาวิทยาลัยที่มีพื้นที่ใหญ่ที่สุดเป็นอันดับ 3 ของประเทศ ด้วยขนาดพื้นที่ 7,200 ไร่ แบ่งการติดตั้งเป็น 3 ส่วน ได้แก่ การติดตั้งแผงโซลาร์เพื่อผลิตไฟฟ้าจากพลังงานแสงอาทิตย์บนหลังคา (Solar Rooftop) ของอาคารมหาวิทยาลัยเทคโนโลยีสุรนารี 8 อาคาร ติดตั้ง Solar Rooftop บริเวณหลังคาทางเดิน อาคารบริหาร และติดตั้งโซลาร์ชนิดลอยน้ำ (Solar Floating) ในอ่างเก็บน้ำสุระ 1 เพื่อประหยัดพลังงาน ลดภาระค่าใช้จ่ายไฟฟ้าได้ถึง 100 ล้านบาทต่อปี เพิ่มศักยภาพด้านไฟฟ้า พร้อมยกระดับเป็นศูนย์การเรียนรู้ด้านพลังงานอัจฉริยะแห่งภาคตะวันออกเฉียงเหนือ และเป็นโมเดล เมืองพลังงาน Microgrid อัจฉริยะ
“แบตเตอรี่” ถือเป็นนวัตกรรมพลังงานบนเส้นทางสู่เป้าหมายการปล่อยก๊าซเรือนกระจกสุทธิที่เป็นศูนย์ (Net Zero Greenhouse Gas Emission) ปลอดภัย มีเสถียรภาพ พร้อมเคียงข้างไปกับการเติบโตของภาคอุตสาหกรรมและเศรษฐกิจไทย
รับชมวีดิโอ
